  Майя Бывальцева Ижкарысь Пинал лётчикъёслэн школазы парашют вышкаез тупатъяны коньдон поттон понна куштӥськем кагаз люканъя акци ялӥз. Со сярысь кар администрацилэн пресс-службаез ивортӥз. Макулатураез 2-тӥ шуркынмонысен 24-тӥ толсурозь Ижысь дышетсконниосы но Пинал лётчикъёслэн школаязы вайыны луоз (ужан нуналъёсы 9 часысен 17 часозь) Ӵошен 100 тонна кулэтэм кагаз люканы кулэ. Акцие тужгес мыло-кыдо пыриськисьёслы таукаронъёс но кузьымъёс сётозы. Тодэ вайытом, парашют вышкаез тупатъяны оглом 1 миллион 500 сюрс манет кулэ. Пинал лётчикъёслэн школазы коньдон бичаны кылем арын кутскиз. Кык акциос улсын 900 сюрс манет люкаськиз ни. Тегъёс: Мерлык Ижкар Удмуртия школаос  